נגד אלון קסטיאל, שהורחק מכמה מועדונים בעיר, מצטברות כעת עדויות על מקרים של תקיפה מינית לכאורה. קסטיאל: לא היו דברים מעולם

עדויות נוספות שהגיעו לאחר הפרסום, 22.11.16
העדות של ס:
"היינו יחד במועדון, והוא דחף עוד ועוד צייסרים, כמו שראיתי אחר כך שהוא עושה תמיד. התחלנו להתנשק, וזה היה מרצוני. הייתי חייבת פיפי והיה תור ארוך, אז אמרתי לו שיבוא איתי כי לא רציתי לעמוד בתור לבד. בזמן שאנחנו עומדים בתור, אני מבינה שהוא חושב שהזמנתי אותו איתי לשירותים, אז אמרתי שאני צריכה ללכת. הוא גרר אותי בפרקי ידיים בכח בחזרה לשירותים. התנגדתי ואז השתחררתי וברחתי מהמועדון והלכתי לחבר. שבוע אחרי שוב ראינו אותו שם. החבר שהיה איתי הוריד לו כאפה לפנים והעיף לו את המשקפיים שנשברו. הוא בא אליי בזעם ואמר לי מה זה החברים האלו שלך – יש דרך לדבר. הוא הצליח להפחיד אותי ועוד התנצלתי".
העדות של צ:
"אני מכירה אותו מהפעילות הציבורית שלו. הייתי במועדון עם חברים וישבנו ליד הבר. הוא התיישב לידינו, וכשחברה שלי הלכה הוא התחיל לנשק אותי בכח עם הלשון. התרחקתי ממנו. אחר כך הוא הלך אחריי לשירותים ושוב ניסה לנשק אותי בכוח.
"פעם אחרת, נתקלתי בו במסיבה גדולה. הוא היה עם חברים שלו. הוא הציע לי לקחת איזה סם וסרבתי. בהמשך, תוך כדי ריקודים, הוא הצמיד אותי אליו, ניסה לנשק אותי בכח וניטרל אותי. הרחקתי אותו כמה פעמים וניסיתי בעצמי להתרחק. אחד מהעובדים במקום ראה שאני במצוקה וניגש אלינו. הוא שאל אם הכל בסדר, ואלון אמר שכן. החזקתי לבחור הזה את היד ולא שחררתי, רק כדי שלא ילך משם. אלון התחיל לריב ולהתווכח איתו, אבל הבחור הבין ואמר שהוא לא עוזב בלעדיי.
"סיפרתי לאנשים שהיו איתי, ובשתי הפעמים קיבלתי את אותה התשובה, שכולם יודעים שהוא כזה, שזה כבר קרה בעבר. מכעיס אותי שהסביבה שותקת, בטח כשמדובר בצעירים תל אביביים שמחשיבים את עצמם נאורים וליברליים".
מאז שפרסמנו כאן אתמול (17.11.16) כי אלון קסטיאל, איש נדל"ן וחיי לילה תל-אביבי, הורחק ממספר מועדונים גדולים בעיר, בעקבות תלונות של בחורות על כך שהטריד אותן, הגיעו לידי "המקום" עוד ועוד עדויות מנשים שמספרות על תקיפות מיניות, לכאורה, מצדו של קסטיאל. אנחנו מביאות בפניכם שש מהן:
"בגלל שגם אני עבדתי בחיי הלילה, הוא לחץ עלי לצאת איתו לשתות ולדבר. במשך כמה זמן התחמקתי, אבל בסוף הלכתי לפגוש אותו בבר של ידיד שלי. תוך שני דרינקים איבדתי הכרה", סיפרה י. "אני יוצאת הרבה ולא מאבדת הכרה אף פעם. רציתי ללכת. אלון לקח אותי הביתה, אמר אני רק אלווה אותך למעלה. משם אני לא זוכרת כלום. אני זוכרת שהתעוררתי כשהוא מנסה לזיין אותי, אני עירומה והוא עירום. צרחתי עליו שיעוף ממני. הוא המשיך. אמרתי לו לעזוב אותי, והוא המשיך לנסות. לא הייתי במצב להתנגד. זה לא קרה בסוף, או שאני רק מספרת לעצמי שלא קרה שם כלום. זה היה לפני שש שנים בערך. לא מזמן ראיתי אותו במועדון. הוא היה שיכור לגמרי, ובא אליי ואמר אני מצטער על מה שעשיתי, את יודעת שאני מצטער, לא עשיתי כלום. העפתי אותו ממני".
עוד באותו נושא:
גם מ הכירה את קסטיאל במועדון, לפני כמה שנים. "רקדנו והיה נחמד. אחר כך המשכנו לבלוק (מועדון בתל אביב, אחד מאלה שהרחיקו את קסטיאל – ש"ש), ומשם רציתי ללכת הביתה. הבהרתי לו במשך כל הערב שלא יקרה בינינו כלום. רציתי להזמין מונית, והוא אמר שיקח אותי. באוטו אמרתי לו שהלילה לא יימשך, ושהוא לא יעלה אליי. כשהגענו הוא לא נתן לי לצאת מהאוטו. פשוט ישב והתחנן שאתן לו לעלות רק לדרינק. רציתי לסיים עם זה, ואמרתי בסדר, רק דרינק. מהרגע שעלינו למעלה, אני לא זוכרת כלום. התעוררתי עירומה לידו, במיטה בבית שלי. הוא התלבש והלך. כל הזמן הרגשתי מאוד אשמה, עד שקראתי את הכתבה שלכן אתמול".
"הכרתי אותו לפני שלוש שנים, הוא ניסה להתחיל איתי בבר ולא הייתי מעוניינת", סיפרה אתמול ל. "במשך שנתיים ראיתי אותו במסיבות, ולפני שנה הוא ביקש שוב את מספר הטלפון שלי, ונתתי. יום למחרת סימס לי, ואמרתי שאני עם חברים. הוא התעקש לבוא, וכשהגיע שתינו כולם. הוא הזמין אותי וחבר נוסף להמשיך למסיבה אחרת. כשהגענו, הוא שאל אם אני רוצה צייסר, ומאותו הרגע אני לא זוכרת יותר מדי. אני זוכרת שהלכתי לשירותים, הקאתי והתעלפתי. הייתי במצב כל כך גרוע, עד שבחור זר שהיה שם קרא לאלון ולעוד שני אנשים מהמועדון. ביקשתי שיקראו לידיד שלי, אבל הם גררו אותי והכניסו אותי למונית עם אלון. במונית נתתי את הכתובת של ההורים שלי ולא את שלי. אצל ההורים שלי הוא ניסה לשכב איתי למרות שאני במצב של גופה. למזלי הוא לא הצליח כנראה. יומיים אחרי זה התקשרתי לאלון ושאלתי אותו מה קרה. הוא אמר לי שלא שכבנו אבל היה אחלה ערב".

"הוא שפך עליי צייסרים בלי הכרה". מועדון הבלוק, אחד המועדונים ממנו הורחק קסטיאל
ש סיפרה על אירוע מלפני כמה שנים: "הרבה מאד זמן הוא ניסה שאצא איתו, ולא זרמתי. יום אחד היינו ברדיו (בר בתל אביב – ש"ש), אמר שהוא גר לידי והציע טרמפ הביתה. התחלנו לנסוע, והוא עצר את האוטו פתאום ליד הבית שלו. הוא ניסה לשכנע אותי בתחנונים שאבוא אליו, ואז תפס אותי ביד, ופשוט גרר אותי למעלה אליו לדירה, תוך כדי שהוא אומר בואי ניכנס למיטה, אני רק רוצה לחבק אותך. קפאתי. רק כשהגענו למעלה וקלטתי מה הולך לקרות, התחלתי לצעוק עליו. אחרי שעשיתי רעש הוא לקח אותי הביתה". ש נשארה ביחסי ידידות רחוקים עם קסטיאל, ומספרת על כמה תקריות לא נעימות איתו לאורך השנים, האחרונה שבהן לפני חצי שנה: "ראיתי אותו בבלוק, והוא פשוט גהר מעליי ולא שיחרר, הוא פשוט קורנרד-מי (איגף אותי). עד שחבר שלי בא הוא לא הסכים לזוז".
ר יצאה עם קסטיאל לפני כמה שנים. "לא קרה שום דבר", היא מספרת. "כמה זמן אחרי, נתקלתי בו במקרה ברדיו. התחלנו לשתות. הוא שפך עליי צייסרים בלי הכרה, ואני מודה שכן רציתי להיות ידידה שלו ולהתחבר אליו, אבל לא מעבר. אני זוכרת שהייתי ממש שיכורה, והחלטנו שניקח מונית ביחד אבל כל אחד לביתו. כשירדתי מהמונית הוא יצא אחריי. הוא היה מאוד שיכור אבל הכרתי אותו מלפני כן וחשבתי שלא אשאיר אותו בחוץ. אמרתי לו אוקיי תישן על הספה. הוא לא הקשיב, ונכנס למטה שלי. חשבתי אוקיי הוא שיכור, הוא יירדם תוך רגע. אבל כל הלילה הוא ניסה לחדור אליי. כל פעם העפתי אותו וכל פעם ניסה שוב. כשקמנו בבוקר הרגשתי בעיקר מטומטמת".
ר נשארה מיודדת עם קסטיאל. "יש דיסוננס גדול מאוד בין איך שהוא מתנהג כשהוא שיכור לאיך שהוא כשהוא פיכח. כשהוא פיכח הוא כאילו פמיניסט ונאור. בזמן האחרון שמעתי הרבה סיפורים עליו, עד שירד לי האסימון. עכשיו אני מבינה שבעצם זה שהוא כל רבע שעה ניסה לחדור אליי כשאני שיכורה וגמורה זו לא התנהגות". שתי עדויות נוספות שהגיעו לידי "המקום" מספרות על דפוס פעולה דומה. באחד המקרים האישה התכתבה עם אלון על המקרה, התכתבות שתובא כאן בהמשך.
בתגובה לדברים, מסר אלון קסטיאל: "לא היו דברים מעולם. זו עלילה קשה ולא נכונה".
אתמול פרסמנו כאן שקסטיאל הורחק מהמועדונים הבלוק, הדלי, הברקפסט והפנדה. הוא התבקש על ידי אנשי כל אחד מהמועדונים האלו שלא להגיע יותר למועדון.
"הייתי עד לשני מקרים של הטרדה", סיפר לנו די גיי מוכר בעיר. "פעם אחת בבלוק הוא תפס מישהי על הרחבה, ופשוט סירב להרפות. הביאו שומרים כדי להוציא אותה ממנו בכח. אחרי המקרה הזה הם הרחיקו אותו. במועדון אחר ראיתי אותו חצי-מחבק-חצי-חונק בחורה. במשך 20 דקות הוא סירב להשתחרר ממנה. הוא כל הזמן ניסה לגעת בה. הוא מזהם את חיי הלילה בתל-אביב".
אישה שבילתה שבילתה במועדון אחר ממנו הורחק, סיפרה לנו: "הוטרדתי פעמים לא מעטות בחיי, אבל הוא היה קיצוני. הוא לא הניד עפעף. הוא הזמין אותי למשקה על הבר, ואחרי שתי דקות שיחה פשוט הניח את היד שלו על הציצי שלי. הייתי בהלם, התאבנתי מהחוצפה ומזה שעשה את זה ליד כולם בצורה אגבית כל כך. אז הסתובבתי ממנו, אבל אז שוב חזרתי לדבר איתו כי לא האמנתי שזה קרה, ואז הוא שוב שם יד על הציצי שלי, ממש חפן אותו ליד כולם. זה היה כל כך משפיל. למחרת סיפרתי על זה לחברות. רציתי לפרסם בפייסבוק, אבל אמרו לי שהוא עשיר ויש לו סוללה של עורכי דין ושלא אצא מזה טוב. הסתפקתי בלהתלונן עליו לבעלי המועדון, שבתגובה הרחיקו אותו".
לטענות בדבר הרחקתו מהמועדונים הגיב אתמול קסיטאל: "פנייתכם אליי גרמה לי טלטלה רבה עד אין סוף. בשל קוצר הזמן אין לי יכולת להתייחס לדברים לגופם. יחד עם זאת, אני מכבד ומוקיר בני אדם, את כולם. ככל שהתנהגותי כלפי אישה כלשהי התפרשה על ידה או על ידי אחרים כבלתי ראויה הרי אני מתנצל על כך מאוד, שכן אין ולא היתה לי מעולם כל כוונה רעה. כמו כן, אני מבקש סליחה מעומק ליבי אם פגעתי במישהי". לגבי העדויות החדשות הוא, כאמור, מכחיש הכל.
בעקבות פרסום התחקיר הגיעו לידי מערכת "המקום" פניות מנשים נוספות שסיפרו על הטרדות מצד קסטיאל. נשים וגברים שמעוניינים למסור מידע בנושא, מומזנים לפנות אלינו ל[emailprotected]


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







